Zafar Polvonov

Zafar Polvonov (1985-yil 19-fevralda tugʻilgan) – oʻzbekistonlik sobiq professional futbolchi, hujumchi ampulasida oʻynagan. 2024-yildan „Shoʻrtan“ jamoasida seleksioner murabbiy sifatida faoliyat olib boradi.

 Futbolchilik faoliyati 
Zafar katta futboldagi birinchi professional jamoasi Gʻuzorning „Shoʻrtan“ jamoasi hisoblanadi. 2005-yildan Gʻuzorliklar safida 5 mavsum davomida toʻp surib, 2010-yilgi mavsumda „Xorazm“ jamoasi safida toʻp surdi. Xorazmlilar safida yaxshi darajada surgani natijasida 2011-yilgi mavsumda Anatoliy Demyanenko boshiligidagi „Nasaf“ klubi safiga oʻtdi. Yarim mavsum davomida kuchli jamoa tarkibidan oʻrin ololmadi va yozgi transfer vaqtida sobiq jamoasi Gʻuzorning „Shoʻrtan“ klubi safiga borib qoʻshilgan.

2012-yil mavsum oldidan Samarqandning „Dinamo“ jamoasi bilan shartnoma imzoladi. 2012-yilning yozgi transfer oynasi vaqtida jamoasi Olmaliqning „Olmaliq“ klubi yoʻnalishida oʻzgartirdi. 2015-yilgi mavsumda sobiq klubi Shoʻrtan klubi taklifiga bilan gʻuzurliklar safiga qaytdi. Jamoa safida 2,5 mavsum davomida toʻp surdi va 2015-yilgi mavsumda Oʻzbekiston PFL kubogi qoʻlga kiritdi.

2017-yilgi yozgi transfer oynasi vaqtida Olmaliqliklar safiga qaytdi. „AGMK“ safida ikkinchi bor toʻp surish ancha muvaffaqiyatli kechdi. Jamoa bilan 2018-yilgi mavsumda Oʻzbekiston kubogi sohibiga aylandi, 2019-2020-yilgi mavsumlarda esa mamlakat kubogini finaligach yetib kelishida katta hissa qoʻshdi. 2019-yilgi mavsumda shuningdek ilk bor oʻtkazilgan Oʻzbekiston Liga kubogining finaligacha „AGMK“ jamoasi bilan yetib bordi ammo finalda „Paxtakor“ jamoasiga imkoniyat boy berildi. Osiyo chempionlar ligasida esa „AGMK“ jamoasining eng yaxshi toʻpurari boʻldi. 2019-yilda Oʻzbekiston Superligasida „Qoʻqon 1912“ jamoasiga qarshi oʻyinda 5 ta gol urishga erishdi. 2022-yilgi mavsumda yozgi transfer oynasi vaqtida faoliyatidagi pasayish tufayli jamoasini almashtirdi, „Andijon“ klubi safiga borib qoʻshildi va Oʻzbekiston Pro ligasi gʻolibiga aylandi.

2023-yilgi mavsumda sobiq jamoasi „Shoʻrtan“ jamoasi safiga oʻtdi. 2023-yil 25-oktyabrda Shoʻrtan jamoasidagi soʻnggi oʻyinini oʻtkazib futbolchilik faoliyatini yakunlaganini eʼlon qildi.

 Murabbiylik faoliyati 
2024-yildan „Shoʻrtan“ jamoasida murabbiy sifatidan faoliyatini boshlagan.

 Yutuqlari 

 Oʻzbekiston Superligasi uchinchi oʻrin: 2020, 2021

 Oʻzbekiston Kubogi sohibi: 2018
 Oʻzbekiston Kubogi finalchisi: 2019, 2020
 Oʻzbekiston Superkubogi ikkinchi oʻrin: 2019
 Oʻzbekiston Liga kubogi ikkinchi oʻrin: 2019
 Oʻzbekiston Pro ligasi gʻolibi: 2022
 Oʻzbekiston PFL kubogi sohibi: 2015

 Individual 

 Gennadiy Krasnitskiy klubi aʼzosi: 109 ta gol

 

 
 Zafar Polvonov Soccerway saytida
 Zafar Polvonov Footballdatabase saytida
 Zafar Polvonov OʻzPFL saytida

Turkum:1985-yilda tugʻilganlar
Turkum:19-fevralda tugʻilganlar
Turkum:Qarshida tugʻilganlar
Turkum:Yashayotgan insonlar
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Shoʻrtan klubi futbolchilari
Turkum:Xorazm futbolchilari
Turkum:Nasaf klubi futbolchilari
Turkum:Dinamo Samarqand futbolchilari
Turkum:AGMK futbolchilari
Turkum:Andijon klubi futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari